b'\n_START_ARTICLE_\nNem\xc5\xa1ki svi\xc5\xa1\xc4\x8devec\n_START_SECTION_\nOpis\n_START_PARAGRAPH_\nRastlina zraste do 50 cm visoko in ima golo, razraslo steblo. Pritli\xc4\x8dni listi so narobe jaj\xc4\x8dasti, stebelni pa so jaj\xc4\x8dasti in priostreni. Na steblo so name\xc5\xa1\xc4\x8deni nasprotno. Pritli\xc4\x8dni listi se v \xc4\x8dasu cvetenja rastline po ve\xc4\x8dini posu\xc5\xa1ijo. Cvetovi so pet\xc5\xa1tevni, rde\xc4\x8de vijoli\xc4\x8dne barve in imajo cevasto oblikovano \xc4\x8da\xc5\xa1o ter gole, suli\xc4\x8daste \xc4\x8da\xc5\xa1ne zobce._NEWLINE_Rastlina uspeva po pustih travnikih in nizkih barjih Evrope, kjer cveti od junija do oktobra.'